b'\n_START_ARTICLE_\nHavnar Ungmannafelag\n_START_PARAGRAPH_\nHavnar Ungmannafelag (T\xc3\xb3rshavns Ungdomsforening) var en ungdomsforening i T\xc3\xb3rshavn p\xc3\xa5 F\xc3\xa6r\xc3\xb8erne, stiftet p\xc3\xa5 et m\xc3\xb8de i missionshuset i Tingh\xc3\xbasvegur i T\xc3\xb3rshavn i november 1906. Nyholm Debess, Petur Alberg og Mads Andrias Winther inviterede til m\xc3\xb8det._NEWLINE_Nyholm Debess var blevet inspireret til \xc3\xa5 stifte foreningen efter at have oplevet sammenholdet mellem norske ungde, mens han var i blikkenslagerl\xc3\xa6re i Bergen. Lidt f\xc3\xb8r juletid 1907 kom Hans A. Djurhuus hjem til F\xc3\xa6r\xc3\xb8erne fra Danmark og tog over fra Winther som den ledende skikkelse i foreningen._NEWLINE_Havnar Ungmannafelag havde et h\xc3\xa5ndskrevet medlemsblad, Baldursbr\xc3\xa1, hvor mange forskellige personer bidrog. Foreningen m\xc3\xb8dtes hver onsdag aften klokken ni, hvor man havde foredrag, diskussioner, sang og h\xc3\xb8jtl\xc3\xa6sning. Baldursbr\xc3\xa1 blev udgivet fra december 1906 og frem til marts 1912. Tilsammen blev der skrevet 104 blade, eller omkring 2\xc2\xa0000 sider i A4-st\xc3\xb8rrelse. Udgaverne af bladet bliver i dag opbevaret ved F\xc3\xa6r\xc3\xb8ernes Nationalbibliotek, men de 16 f\xc3\xb8rste blade er g\xc3\xa5et tabt.'